
De  vera  natura  Aneurismatis  duae  opiniones 
temporibus  hodiernis  praecipue  valuerunt,  alia 
cui  Senertus,  Professore  Scarpa  testante,  favet, 
et  alteram  quidam  Chirurgi  praeclari  in  terra 
continente  Europae,  Rieherand,  Boyer,  Saba- 
tier,  caeterique,  et  plerique  Chirurgi  Britan¬ 
nici,  sed  prae  aliis  Dominus  Hodgson,  vindi¬ 
cant.  Hic  attentionem  Pathologorum,  disser¬ 
tatione  aestimanda  nuper  edita,  ad  hanc  rem 
vocavit.  Priorem  modum  dividendi  Aneuris- 
mata  in  vera  et  falsa  Scarpa  prorsus  reprobat. 

et  unam  speciem  tantum  esse,  nimirum,  ex 
ruptura  inductam,  affirmat.  In  plurimis  ob¬ 
servationibus  quas  facultas  fuit  sibi  faciendi, 
se  Aneurisma  vel  Arcus  Aortae,  Aortae  tho- 

v 

racis  vel  abdominis  in  quo  ruptura  tunicarum 
propriarum  non  manifesta  fuit,  nunquam  re- 
perisse  affirmat.  Quaedam  res  fuerunt  quae 
hunc  Professorem  praeclarum  in  opinionem 
adeo  diversam,  ab  illa  inter  plerasque  recepta 
inire,  induxerunt.  Primo,  Quia  tumor  Aneu- 
risma  referens  totum  circuitum  arteriae  nun¬ 
quam  complectitur,  et  tumore  externe  per¬ 
specto,  constrictio  illius  partis  ubi  cum  arte¬ 
ria  connectitur,  semper  videtur,  quod  nequit 
fieri,  si  tumor  tunicis  arteriae  dilatatis  effici¬ 
atur,  nam  hoc  facto  spatium  summum  tumo¬ 
ris  tubo,  unde  dilatatio  orta  est,  proximum  es¬ 
set.  Secundo,  Modus  quo  Aneurismata  inci¬ 
pere  observata  sunt,  cum  tunica  interna  arte¬ 
riae  adeo  morbosa  fuerit,  ut  sanguinis  impe¬ 
tui  cedat,  fibrae  tunicae  fibrosae  paulatim  se¬ 
parari  primo  videntur,  sanguine  per  has  exe- 
unte,  et  aliquid  effusionis  inter  tunicam  ex¬ 
ternam  et  mediam  efficiente.  IIoc  pergit  do- 

nec  satis  sanguinis  effluxerit  ad  vaginam  cel¬ 
lulosam  elevandam,  et  ortum  Aneurismatis 
veri  constituendum.  Tertio,  Observationibus 
Anatomicis  Aneurismatum  postquam  haec 
formata  sint,  si  cursus  arteriae  per  aliquid 
spatium  supra  et  infra  Aneurisma,  ad  latus 
contrarium  ei  ex  quo  tumor  oritur,  in  lucem 
subjiciatur,  tunicas  in  illo  latere  vel  prorsus 
sanas  esse,  vel  nonnihil  debilitatas  et  parvis 
punctis  ossificationis  adhuc  ex  se  invicem  fa¬ 
cile  separandis,  obductas,  invenietur ;  contra, 
si  inspiciamus  latus  Cum  tumore  conjunctum, 
tunicas  esse  tenuissimas,  et  vix  vel  ne  vix 
quidem  ex  se  separari  posse,  inveniemus  $  et 
ossificationem  multum  progredi,  adeo  ut  per¬ 
fectas  squamulas  ossis  valde  fragilis  constituat, 
atque  tunicas  laceratas  esse  parte  ubi  effici¬ 
unt  limitem,  inter  arteriam  ruptam  et  saccum 

\ 

Aneurismatis  ;  tunicis  inspectis  a  parte  inter¬ 
na  ad  externam,  has  exhibere  margines  fim¬ 
briatos  ad  originem  tumoris  et  externam  in 
saccum  indagari  posse  accurate,  et  revera 
hunc  constituere  apparebit. 

Quarto,  Ab  experimentis  directis,  si  flui¬ 
dum  in  arteriam  satis  valide  injiciatur,  tunica 
interna  et  haud  multo  post  media  rumpetur  ; 
dum  externa,  quia  ex  laminis  numerosis  con¬ 
stat,  modo  mirabili  intermixtis,  ob  has  lami¬ 
nas  cedentes  multo  plus  pressurae  sustinere 
potest,  et  in  tumorem  Aneurismati  modo  na¬ 
turali  formato  simillimum  elevatur  $  et 

Quinto,  Ob  illam  conditionem  arteriarum 
in  qua  Aneurismata  saepissime  formantur,  ni- 
rum,  illo  morbo  in  quo  tunicae  internae  as¬ 
pectus  levis  perit,  et  ipsa  fit  irregularis  et  cor¬ 
rugata,  ct  cito  maculis  flavis  obducitur,  quae 
in  squamulas  naturae  fragilis  terrenae  paula» 
tim  transeunt,  et  quae  hanc  tunicam  valde  in¬ 
capacem  cujuscunque  dilatationis  reddunt. 

Ex  his  aliisque  rebus  Professor  quinque 
conclusiones  praecipuas  intulit.  Primo,  Hunc 
morbum  ex  tunicis  propriis  arteriae  ruptis 
semper  oriri.  Secundo,  Saccum  Aneurisma- 
tis  tunicis  propriis  arteriae  dilatatis  nunquam 
effici,  sed  procul  dubio  vagina  cellulosa,  quae 

arteriam  pariter  ac  partes  ei  vicinas  obducit, 
supra  quam  vaginam  pleura  in  thorace,  et 
peritoneum  in  abdomine  situm  est.  Tertio, 
Si  aorta  proxime  super  cor  ampliata  quod 
ad  diametrum  nonnunquam  videtur,  hoc  non 
pertinere  reliquis  partibus  arteriae,  et  cum 
aorta  proxima  cordi  dilatationi  praeter  natu¬ 
ram  cedit,  hanc  dilatationem  Aneurisma  non 
accurate  constituere.  Quarto,  Nulla  ex  his 
signis  esse  quae  a  medicis  Aneurisma  ex  di¬ 
latatione  dignoscere  existimantur,  quae  non 
occurrant  in  Aneurismate  ex  ruptura  inducto, 
figura  circumscripta  tumoris  etiam  inclusa. 
Quinto,  Divisionem  Aneurismatis  in  verum 
et  falsum  sententia  falsa  niti,  quia  ex  obser¬ 
vatione  patet  tantum  unam  formam  esse  mor¬ 
bi,  vel  illam  tunicis  propriis  arteriae  ruptis,  et 
sanguine  arterioso  in  vaginam  cellulosam  ar¬ 
teriam  cingentem  effuso  inductam.  His  af¬ 
firmationibus  validis  Scarpae  opiniones  viro¬ 
rum  quorundam  acrium,  ut  supra  dictum, 
oppositas  invenimus,  imprimis  Domini  Hodg- 
son,  qui  Aneurismata  tantum  rupturam  esse 
tunicarum  propriarum  arteriae  negat,  et  ple- 


6 


DISSERTATIO  MEDICA 


raque  horum  Aneurismatum  sponte  orientia 
dilatationem  omnium  tunicarum  praecedere 
affirmat.  Quae  ab  illo  dicta  sunt  observatio- 

r . 

nem  accuratam  in  Aneurismatis  parvis  omnes 
tunicas  dilatatas  facile  detegere  probarent, 
et  hanc  dilatationem  difficilius  observari  pro 
magnitudine  Aneurismatis  propter  tunicas 
arctius  inter  se  adhaerentes,  et  limites  huic 
dilatationi  impositos  esse,  sed  postea  tunicas 
proprias  cedere,  et  cystam  a  tunica  externa, 
et  quacunque  parte  ei  contingente  formari. 

Hic  vir  acer  in  quibusdam  arteriis  Aneu- 
rismata  diversae  molis  detexit,  et  in  parvis  se 
tunicas  facile  aliam  ex  alia  separasse  dicit. 
In  majoribus  haec  separatio  difficilior  fuit  per¬ 
acta  ;  et  in  maximis  tunicas  proprias  cessisse 
manifestum  fuit;  et  externam  saccum  con¬ 
stituisse  simul,  cum  aliquibus  partibus  proxi¬ 
me  eum  circumdantibus.  His  observationi¬ 
bus  saepe  repetitis  inferre  sequentia  Domino 
Hodgson  placuit.  Primo ,  Aneurismata  nu¬ 
merosa  tunica  interna  et  media  arteriae  ob¬ 
structa  ortum  habere,  simul  cum  externa  in 

cystam  expansa,  quae  tandem  ob  distensio¬ 
nem  cedente,  partes  circumdantes  quacunque 
structura  sint,  sacci  partem  reliquam  efficiunt. 
Secundo ,  Morbum  aliquando  ex  parte  cir¬ 
cumferentiae  arteriae  dilatata  originem  ha» 
bere.  Haec  dilatatio  usque  ad  tunicas  vasis 
cedentes  augescit,  cum  partes  circumdantes 
saccum  constituunt  eodem  modo,  ac  cum  mor¬ 
bus  primum  deletione  tunicarum  arteriae  in¬ 
ducitur. 

Res  sic  se  habent  hodie  de  theoria  natu¬ 
rae  verae  Aneurismatis,  et  a  sectionibus  A- 
neurismatum  quibus  adfui  apud  Nosocomium 
Chirurgicum  Richmond  Eblanae,  sententiae 
Domini  Hodgson  favere  malo. 


DE  ANEURISMATIS  CAUSIS. 

Primo,  haud  alienum  sit  memorare,  mu¬ 
lieres  huic  morbo  minus  esse  proclives  quam 
viri,  de  causa  cujus  non  bene  constare  vide¬ 
tur.  Modo  fortasse  vivendi  quo  illis  injuriis 

et  nixibus  violentibus,  quibus  viri  subjiciun¬ 
tur  illae  non  exponuntur,  tribui  potest. 

Duas  species  causarum  ad  Aneurisma  pro¬ 
clivitatem  praebentium,  generalem  scilicet  et 
localem,  invenimus.  Prima  complectitur,  in 
primo  loco,  illud  vitium  organicum  arteria¬ 
rum,  quo  tunica  interna  1  aevitatem  ejus  per¬ 
dit,  et  in  squamulas  fragiles  terrestres  muta¬ 
tur  ;  et  secundo,  quodcunque  vi  pollet  parie¬ 
tes  arteriae  debilitandi,  vel  impetum  sangui¬ 
nis  illos  versus  augendi,  ut  liquorum  spiri- 
tuosorum  abusus  et  hydrargyrus  saepe  et  diu 
sumptus,  et  caetera.  Secunda  complectitur, 
primo,  magnitudinem  arteriae.  Invenimus 
arterias  huic  malo,  pro  magnitudine  sua  sub¬ 
jectas  esse,  quae  ex  duabus  rebus  conjunctis 
pendet  ;  primo,  parietes  pro  mole  sua  multo 
esse  tenuiores  5  et  secundo,  impetum  sangui¬ 
nis  has  versus,  pro  diametro  suo  existere. 
Multum  quoque  ex  forma  arteriae  pendet. 
Curvaturam  arteriarum  formationi  Aneuris- 
matis  maxime  favera  reperimus,  hinc  ad  ar¬ 
cum  aortae  aneurismata  saepe  observantur. 

Aneurisma  arteriae  poplitis,  ex  genu  per  lon¬ 
gum  tempus  flexo  oriri  videtur.  Haec  flexio 
solita  genu  arteriam  decurtare,  et  ob  naturam 
hujus  fragilem  rupturae  periculum  propter 
extensionem  subitam  inducere,  pollet. 


DE  ANEURISMATIS  SYMPTOMA¬ 
TIBUS. 

Haud  raro  fit  quod  vitium  etiam  in  arte¬ 
riis  externis,  aegro  inscio,  aliquamdiu  existit,  ' 
et  attentio  ejus  forte  manum  imponendo  sedi 
morbi  excitata  fuit,  et  pulsationem  praeter 
solitam  ibi  percipiendo.  Investigatione  accu¬ 
ratius  facta,  tumorem  parvum  haud  dolen¬ 
tem,  sine  cute  vel  minime  decolorata,  fortius 
pulsantem  ibi  existere  invenietur,  qui  immi¬ 
nui  vel  prorsus  deleri  potest,  pressura  vel  tu¬ 
mori  ipsi  vel  arteriae  superimpositae  admo¬ 
ta;  sed  hac  sublata,  tumor  priorem  molem 
cito  recuperat.  Hic  tumor  paulatim  auges¬ 
cere,  repentur,  et  e  rata  parte  pulsatio  minor 
fit,  et  tandem  fere  prorsus  perit,  et  simul  ille 

pressura  haud  minui  potest.  Quamvis  nihil 
doloris  ad  initium  adfuit,  tamen  mole  aucta, 
propter  tensionem  qua  omnes  partes  circum¬ 
dantes  afficiuntur,  maxime  dolet.  Augescens 
mole  partes  vicinas  omnes  vel  absorptionem 
vel  ulcerationem  inducendo  corrumpit,  pul¬ 
sus  arteriae  infra  tumorem  fit  debilis,  et  artus 
oedemate  corripitur.  Circiter  tempus  quo 
Aneurisma  eruptura  est,  hoc  tensum  et  ele¬ 
vatum  fit,  et  tenue  videtur,  pars  elevata  colo¬ 
rem  nigro-purpureum  plus  minusve  diffusum 
induit,  quae  pars  sub  forma  lacunae  postea 
separatur,  et  sanguis  effluit,  quod  aegrum  vel 
cito  tollit,  vel  cessat,  et  haud  multo  post  re¬ 
dit,  et  vitae  tunc  finem  imponit. 

Rationem  horum  symptomatum  diverso¬ 
rum  satis  bene  reddere  possumus,  mutationi¬ 
bus  interne  pergentibus  consideratis.  Pul¬ 
satio  aucta  ex  diametro  aucto  vasis  ejus  par¬ 
tis,  pendet,  et  pulsatio  diminuta,  quae  sequi¬ 
tur  stratis  progressivis  coaguli  constantis  ex 
fibrina  sanguinis  depositis,  quae  cavitatem  pau- 

latim  minuunt,  et  ne  tumor  pressurae  cedat 
impediunt,  tribuenda  est. 

Moles  aucta  rationem  dat  doloris  qui  sta* 
dio  provecto  morbi  adoritur,  ob  tensionem  ab 
eo  inductam  :  et  deletio  partium  circumdan¬ 
tium  eidem  causae  tribui  potest.  Pulsus  di¬ 
minutus  arteriae  infra  sitae  cavitatem  dele¬ 
tam  coagulo,  et  conditio  oedematosa  artus, 
pressuram  venis  et  absorbentibus  admotam, 
circuitu  in  his  partibus  sic  prohibito,  pro 
causis  suis  agnoscunt. 

i.f.ilvJ  SIS  'l  •’  *  '•  r-  ■'  *  -■  j  4vv 

Modus  quo  tumor  rumpitur,  in  diversis 
arteriis  varius  est :  in  arteriis  externis  et  illis 
qui  in  canales  mucosas  se  effundunt,  apex 
sub  forma  lacunae  dividitur :  sed  in  illis  in 
cavitates  membranis  serosis  obductas  effusis 
per  membranam  laceratam  apertura  efficitur, 
et  sanguis  per  foramen  vel  fissuram  effundi¬ 
tur. 


Curationem  Aneurismatum  modis  tribus 
diversis  a  Natura  effici  reperimus.  Primo  et 

solitissime,  coagulum  deponendo  intra  sac¬ 
cum,  quod  augescens  cavitatem  minuit,  et 
tandem  in  exemplis  faustis  prorsus  delet. 
Coagulum  tamen  in  arteria  supra  et  infra  tu¬ 
morem  sita  usque  ad  partem  qua  proximi  ra¬ 
mi  magni  emittuntur,  demittitur.  Sanguinis 
priore  cursu  hoc  coagulo  impedito,  ramulos 
laterales  augescere  invenimus  ;  et  tempore 
quo  arteria  praecipua  prorsus  deleta  fuerit, 
has  molem  adeptas  esse  circuitum  perficere 
satis  pollentem.  Tumor  Aneurismatis  con¬ 
ditionem  partis  supervacuae  tunc  induit,  et 
convenienter  legi  oeconomiae  animalis  absor¬ 
bentibus  aufertur,  quae  ad  actionem  pressura 
ejus  ciet.  Arteria  supra  et  infra  in  substan¬ 
tiam  ligamentum  referentem  usque  ad  ramos 
proximos  magnos  transit:  ramuli  laterales 
qui  ad  initium  omnes  fuerunt  ampliati,  muta¬ 
tionem  ulteriorem  nunc  subeunt.  Quae  maxi¬ 
me  valent  circuitum  perficere  adhuc  magis 
augescunt,  dum  aliae  molem  priorem  recupe¬ 
rant;  et  unum  alterumve  ramum  magnum 
munere  arteriae  prioris  praecipuae  fungen¬ 
tem,  reperimus. 

Curatio  altero  modo  perficitur,  nimirum, 
Aneurismate  toto  inflammatione  acri  et  lacu- 
nis  correpto,  coagulum  densum  formatur  in 
arteria  in  saccum  intrante,  quo  simul  cum  in¬ 
flammatione  adhaesiva  in  omnibus  partibus 
circumdantibus  facta,  ostium,  tumore  per  la¬ 
cunam  sublato,  clauditur,  et  morbus  fugatur. 

Aneurisma  modo  tertio  sanatur,  scilicet, 
tumore  premente  arteriam  supra,  et  sic  ad¬ 
haesionem  laterum  ejus  efficiente,  et  ne  san¬ 
guis  in  ipsum  intret  prohibente ;  quo  facto, 
et  quoque  in  priore,  circuitus  per  ramulos  la¬ 
terales  perficitur. 

Prognosis  in  hoc  morbo  plerumque  est 
maxime  infausta,  quia  proclive  est  Aneuris¬ 
ma  se  rumpere  et  aegrum  sanguinis  effusione 
e  medio  tollere.  Si  morbus  est  simplex,  et 
quodam  casu  inductus  fuerit,  prognosis  mul¬ 
to  faustior  est,  quam  dispositione  organica 
existente,  et  multis  Aneurismatis  in  corpore 
simul  factis.  Attentio  ad  aetatem,  constitu¬ 
tionem  et  valetudinem  adhibenda  est,  et 

quamvis  plus  spei  sanationis  est  junioribus* 
tamen  non  desperandum  est  senibus,  quia 
multa  exempla  sunt  operationis  hoc  tempore 
vitae,  nullis  hanc  prohibentibus,  fauste  ceden¬ 
tis. 


Ante  tempus  Scarpae,  sanationem  Aneu- 
rismatis  compressione  roborante  tunicas  dila- 
tatas  arteriae,  et  reducente  tumorem  ad  dia¬ 
metrum  prius,  atque  tunicae  musculari  vim 
propellendi  sanguinem  restituente  effici  exis¬ 
timabatur.  Hic  tamen  talem  eventum  acci¬ 
dere  posse  omnino  negat,  et  ut  sanatio  per¬ 
fecta  efficiatur,  arteriam  unde  tumor  oritur 
delendam  esse,  et  in  substantiam  ligamento- 
sam  nonnihil  spatii  supra  et  infra  tumorem 
mutandam  esse  affirmat. 

Quidam  casus  tamen  a  Domino  Hodgson 
memorantur,  in  quibus  curatio  sine  deletione 
hujusmodi  effecta  fuit ;  coagulo  tantum  depo¬ 
sito  usque  ad  saccum  prorsus  completum,  et 
canali  arteriae  perfecto  relicto.  Exempla  hu¬ 
jusmodi  tamen  sunt  rarissimi,  et  quod  ad  trac- 

tationem  chirurgicam  pertinet,  in  sententiam 
Scarpae  plerumque  ineundum  est.  Tractatio 
chirurgica  Aneurismatis  delendo  arteriam 
cum  sacco  communicantem  perficitur,  san¬ 
guinis  fluxu  sic  impedito  in  eam,  nisi  quod¬ 
cunque  hujus  defertur,  per  parva  vasa  anasto- 
mosin  efficientia,  circuitus  cujus  adeo  debilis 
est,  ut  depositioni  coaguli  faveat,  quod  saccum 
et  arteriam  prorsus  impleturum  est.  Contrac¬ 
tio  quae  sequitur  sacci  et  absorptio  eorum 
quae  in  eo  continentur,  curationem  perficiunt. 

Primo  conandum  est  arteriam  in  saccum 
intrantem  delere,  et  secundo,  tantum  excita¬ 
tionis  in  lateribus  contrariis  arteriae  inducere, 
quantum  inflammationem  adhaesivam  has  in¬ 
duere  efficiat.  Duae  res  huic  consilio  ob¬ 
stent,  primo,  pressura  admota  hanc  conditio¬ 
nem  inducere  non  pollente;  et  secundo,  irri¬ 
tabilitate  qua  opus  est,  ad  stimulum  suscipi¬ 
endum  et  inflammationem  adhaesivam  indu¬ 
endum,  illi  parti  arteriae  cui  pressura  appli¬ 
catur,  deficiente. 

Tres  modi  sunt  quibus  pressura  consilio 
hunc  morbum  sanandi  admoveri  potest:  pri¬ 
mo,  externe  super  tumorem  ipsum  5  secundo, 
externe  super  arteriam  in  tumorem  adeun¬ 
tem  ;  et  tertio,  arteriam  exponendo,  et  pres¬ 
suram  proxime  huic  applicando.  Ratio  pri¬ 
ma  his  casibus  forte  inductis,  et  adhuc  parvis, 
nullo  dolore  comitante,  magis  convenit,  nam 
si  tumor  dolet,  non  potest  fieri  quin  aeger 
patiatur  pressuram :  secunda,  si  arteria  cui 
pressura  admoveatur  superficialis  sit,  et  supra 
os  jacet  in  quod  comprimi  potest,  et  quoque 
si  punctum  arteriae  quod  seligitur,  ex  parte 
vitiata  satis  distat ;  nam  si  morbus  situm  pro¬ 
fundum  habet,  et  partibus  mollibus  cingitur, 
et  non  cum  ossibus  connectitur,  et  si  pressu¬ 
ra  propius  parti  morbosae  applicatur ;  verisi¬ 
mile,  si  vitium  sponte  ortum  fuerit,  tunicas 
arteriae  morbo  correptum  iri,  et  curationem 
infauste  cessuram ;  sed  tertia  ratio  est  illa  cui 
semper  fidere  oportet.  Instrumenta  diversa 
inventa  fuerunt,  et  ad  perficiendos  modos 
duos  priores  laudata ;  faciae  variae,  ligaturae 
et  machinae  magis  complexae  in  usum  vene« 

runt :  sed  una  res  ne  haec  omnia  usurpen¬ 
tur  vetat,  nempe  quod  aegri  summa  fortitu¬ 
dine  praediti,  qui  pressuram  pati  velint  haud 
inveniuntur.  Modi  diversi  ad  rationem  ter¬ 
tiam  perficiendam  usurpati  sunt :  sed  ligatura 
primum  locum  occupare  reperitur.  Alius 
modus  pressuram  scilicet  infra  tumorem  ap¬ 
plicandi,  praeceptus  est  ex  opinione  circui¬ 
tum  impeditum  iri,  sanguinem  in  sacco  coi¬ 
turum,  circulationem  ope  arteriarum  collate¬ 
ralium  servandam,  et  tumorem  denique  ab¬ 
sorbendam.  Haec  ratio  tamen  exercita  spem 
ludere  reperta  fuit.  Ligatura  primum  usur¬ 
pata  fuit  incidendo  saccum,  et  arteriam  ubi 
cum  hoc  communicat  ligando.  Cum  Aneu- 
risma  forte  inducta  est,  haec  ratio  satis  bene 
cessit,  quia  morbus  ex  aliquo  vitio  arteriae 
non  ortus  est  ;  sed  in  Aneurismate  spontaneo 
illa  saepe  infausta  fuit  propter  tunicas  arte¬ 
riae  vitiatas,  et  inflammationis  adhaesivae  in¬ 
capaces.  Hi  eventus  infelices  frequentes  Do¬ 
minum  Hunter  induxit  praecipere  ut  arteria 
ligetur  ad  partem  cx  morbo  distantem.  Hunc 
modum  feliciter  exercuit,  primo  in  arteria 

femoralis  in  exemplo  Aneurismatis  poplitaei. 
Haec  operatio  non  tantum  in  arteria  femorali, 
sed  in  variis  alteris  passim  peracta  est,  et  fun¬ 
damentum  modi  operandi  solertis  hodie  exer¬ 
citi  constituit. 

In  operatione  prima  Dominus  Hunter  li¬ 
gaturas  quatuor  in  usum  vocabat,  hasque  non 
admodum  arcte  ductis,  et  quamvis  cum  even¬ 
tu  felici  tamen  tot  laedere  inveniebantur. 
Operatio  secunda  ope  unius  ligaturae  peracta 
fuit,  sed  haec  cum  arteriam  tum  venam  com¬ 
plexa  est.  Haec  ratio  quoque  haud  conve¬ 
nire  reperiebatur  ;  et  denique  ligaturam  sim¬ 
plicem  arteriae  soli  admovit. 


fi 


Abernethy  duas  ligaturas  applicavit,  aliam 
elevatam,  alteram  que  usque  ad  arteriam  de¬ 
pressam,  quae  a  nexibus  ejus  inter  operan¬ 
dum  detracta  fuit.  IIoc  sensum  stricturae 
usque  ad  arteriam  tendentem  excitare  inve¬ 
niebatur,  cum  modus  arteriam  intra  ligaturas 
incidendi  in  usum  venit :  in  hoc  exemplo  li¬ 
gaturae  ab  extremitatibus  arteriae  emissae 

fuerunt :  ad  hoc  prohibendum  ligatura  trans- 
versim  os  arteriae  sectae  tracta  fuit.  Qui¬ 
dam  chirurgi  metuentes  ne  arteriam  citius 
incidatur,  quoddam  alieni  inter  arteriam  et 
ligaturam  immiserunt ;  alii  ligaturas  alteras  sub 
arteriam,  hasque  haud  ligatas  pro  conserva¬ 
toribus  si  sanguis  fluat,  reliquerunt.  Omnia 
haec  recenter  praecepta,  periculum  sanguinis 
fluxus  irritando  arteriam,  et  hanc  inflamma¬ 
tione  et  ulceratione  affici  efficiendo  comita¬ 
tur,  et  operatio  cui  plerique  favent,  unam  li¬ 
gaturam  nunc  tantum  complectitur.  Duae 
res  de  ligatura  attentionem  sibi  vindicant, 
primo,  forma  et  magnitudo,  et  secundo,  mo¬ 
dus  hujus  admovendae.  Quod  ad  primam 
pertinet,  ligaturam  parvam  rotundam  ad  tu¬ 
nicam  mediam  et  internam  dividendam  opti¬ 
me  inservire,  repertum  fuit,  ex  quo  perfecto 
eventus  felix  praecipue  pendet,  Lawrence 
praecipit  ut  sericum  fabricatorum  dentium 
usurpetur,  et  nodum  ponderis  partis  centesi¬ 
mae  grani,  ad  arteriam  magnam  firmandam 
sufficere  memorat. 

Quod  ad  secundam  pertinet,  ligaturam 
arctissimam  esse  debere,  ut  tunicae  internae 
arteriae  perfecte  dividantur,  Hodgson  prorsus 

suadet.  Hoc  potest  effici  sine  aliquo  metu 
ne  omnes  tunicae  incidantur,  quia  vix  vel  ne 
vix  quidem  arteria  sana,  ab  ulla  ligatura  peni¬ 
tus  incidi  potest.  Quaedam  res  de  arteria  in 
memoria  tenendae  sunt. 


3‘ 


Quamvis  ligatura  parti  sanae  illius  appli¬ 
cetur,  tamen  adhaesio  non  sic  obtineri  possit. 
mim  •  •  • 

Haec  ex  praesentia  magni  rami  proxime  su- 

pra  ligaturam  siti  pendere  reperta  fuit ;  quo 

jhmt  oriris 

facto,  nec  coagulum  formatur,  neque  inflam¬ 
matio  adhaesiva  inducitur ;  quamobrem,  ne 
ramus  magnus  proximus  sit  ligaturae,  attentio 
summa  adhibenda  est.  Maxima  cura  opus 
est  inter  arteriam  detrahendam  e  nexibus  ejus, 
tantum  ejus  solum  detrahi  debet  quantum  ef¬ 
ficiat,  ut  ligatura  infra  immittatur.  Hoc  ani¬ 
madvertendo  eventum  felicem  fore  verisimi¬ 
lius  est,  nam  si  arteriae  tactus  rudis  applice¬ 
tur,  et  plurimum  tunicarum  naturalium,  et 
nexuum  aufertur,  periculum  est  ne  inflamma- 

tio,  et  ulceratio  adoriantur,  et  aeger  sanguinis 
profluvio,  subsequente  e  medio  tollatur. 

Altera  res  insignis,  est  vulnus  operatione 
inductum  quam  celerrime  claudere,  et  sic  ul¬ 
cerationem  et  suppurationem  evitare.  Hoc 
modo  partes  ad  conditionem  priorem  restitu¬ 
untur,  et  pars  sola  vulneris,  quae  suppurat  il- 
la  est,  in  qua  ligatura  jacet.  Post  aliquot 
dies  finis  ligaturae,  quae  pendula  relinquitur 
(nam  alter  proxime  ad  nodum  secari  debet,) 
paulatim  longior  evadere  invenietur,  quod 
signum  est  hanc  a  nexu  ejus  priore  abscedere 
et  per  vas  ulceratione  praesentia  ejus  inducta 
transiisse.  Si  elongatio  hujusmodi  tempore 

idoneo  non  observetur,  chirurgi  est  prudentis 
perscrutare  cautissime  trahendo  num  laxa  fiat 
necne,  et  quotidie  hoc  repetendo,  denique 
eam  auferet,  cum  parvus  sinus  quem  apertum 
servabat  sanescet  et  curatio  perficietur. 

Res  est  quae  aliquando  accidit  et  summae 
fuit  anxietate  chirurgis,  donec  ejusdem  ex¬ 
plicatio  a  Domino  Hodgson  reddita  fuit,  sci- 

licet,  reditus  pulsationis  in  tumore  cito  liga- 
turam  applicatam.  Hoc  ex  ramis  anastomo¬ 
ses  formantibus,  quae  in  truncum  aperiunt, 
inter  tumorem  et  ligaturam  vehentibus  san¬ 
guinem  per  Aneurisma  et  pulsationem  debi¬ 
lem  impertientibus.  Tantum  abest  quin  hoc 
metui  esset,  ut  spem  potius  praebeat  j  nam 
circuitus  per  tumorem  propter  exilitatem  va¬ 
sorum,  quibus  sanguis  defertur,  adeo  debilis 
est,  ut  depositioni  coaguli  faveatur,  et  saccus 
citius  deleatur. 

Artus  in  exemplo  Aneurismatis  arte  sana¬ 
ti,  prorsus  eodem  modo  ac  cum  curatio  natu¬ 
ralis  obtinetur,  servatur.  Circuitus  ope  ra¬ 
morum  collateralium  perficitur,  uno  alterove 
quorum  munere  prioris  trunci  praecipui  fun¬ 
gente,  et  artus  pariter  potest  exerceri,  ac  si 
nullus  morbus  extitisset. 


FINIS. 


